Euroopan parlamentin lainsäädäntöpäätöslauselma ehdotuksesta neuvoston asetukseksi liiallisia alijäämiä koskevan menettelyn täytäntöönpanon nopeuttamisesta ja selkeyttämisestä annetun neuvoston asetuksen (EY) N:o 1467/97 muuttamisesta (KOM(2005)0155 - C6-0120/2005 - 2005/0061(CNS))



Virallinen lehti nro 124 E , 15/05/2006 s. 0524 - 0526



P6_TA(2005)0233 Liiallisia alijäämiä koskeva menettely * Euroopan parlamentin lainsäädäntöpäätöslauselma ehdotuksesta neuvoston asetukseksi liiallisia alijäämiä koskevan menettelyn täytäntöönpanon nopeuttamisesta ja selkeyttämisestä annetun neuvoston asetuksen (EY) N:o 1467/97 muuttamisesta (KOM(2005)0155 — C6-0120/2005 — 2005/0061(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(2005)0155) [1], - ottaa huomioon EY:n perustamissopimuksen 104 artiklan 14 kohdan toisen alakohdan, jonka mukaisesti neuvosto on kuullut parlamenttia (C6-0120/2005), - ottaa huomioon työjärjestyksen 51 artiklan, - ottaa huomioon talous- ja raha-asioiden valiokunnan mietinnön (A6-0158/2005), 1. hyväksyy komission ehdotuksen sellaisena kuin se on tarkistettuna; 2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti; 3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. kehottaa puhemiestä välittämään parlamentin kannan neuvostolle ja komissiolle. Tarkistus 1 Johdanto-osan 5 a kappale (uusi) (5 a) On tarpeen määritellä 104 artiklan 2 kohdan a alakohdassa tarkoitettua viitearvoa koskeva poikkeuksellisen ja väliaikaisen ylittämisen käsite. Tarkistus 2 Johdanto-osan 5 b kappale (uusi) (5 b) Neuvoston olisi tässä yhteydessä käytettävä muun muassa monivuotisia budjettiennusteita sekä komission antamia yleisiä ulkoisia oletuksia. Tarkistus 4 Johdanto-osan 12 kappale (12) Asetuksen (EY) N:o 3605/93 4 artiklan 2 ja 3 kohdassa säädetyistä tietojen toimittamispäivistä alkava nykyinen kymmenen kuukauden enimmäisaika, jonka jälkeen voidaan määrätä seuraamuksia, on epäjohdonmukainen muutettujen määräaikojen kanssa menettelyn eri vaiheissa, ja sitä olisi muutettava myös 104 artiklan 7 kohdan mukaisesti annettavien tarkistettujen suositusten ja 104 artiklan 9 kohdan mukaisesti esitettävien tarkistettujen vaatimusten osalta. Enimmäisaikaa olisi näin ollen muutettava kyseisten muutosten mukaisesti. (12) Asetuksen (EY) N:o 3605/93 4 artiklan 2 ja 3 kohdassa säädetyistä tietojen toimittamispäivistä alkava nykyinen kymmenen kuukauden enimmäisaika, jonka jälkeen voidaan määrätä seuraamuksia, on epäjohdonmukainen muutettujen määräaikojen kanssa menettelyn eri vaiheissa, ja sitä olisi muutettava myös 104 artiklan 7 kohdan mukaisesti annettavien tarkistettujen suositusten ja 104 artiklan 9 kohdan mukaisesti esitettävien tarkistettujen vaatimusten osalta. Enimmäisaikaa olisi näin ollen muutettava kyseisten muutosten mukaisesti, mutta se ei saisi ylittää kolmea vuotta liiallisen alijäämän ilmenemisestä. Tarkistus 5 1 artiklan 1 kohta 2 artiklan 2 kohta (asetus (EY) N:o 1467/97) 2. Kun komissio ja neuvosto arvioivat liiallisen alijäämän olemassaoloa perustamissopimuksen 104 artiklan 3–6 kohdan mukaisesti ja tekevät asiasta päätöksen, ne voivat pitää talouden vakavasta taantumasta johtuvaa viitearvon ylittymistä perustamissopimuksen 104 artiklan 2 kohdan a alakohdan toisessa luetelmakohdassa tarkoitetulla tavalla poikkeuksellisena, jos viitearvon ylittyminen johtuu talouden negatiivisesta kasvuvauhdista tai tuotannon supistumisesta pitkittyneen ajanjakson aikana kasvun ollessa hyvin hidasta suhteessa potentiaaliseen kasvuun. 2. Kun komissio ja neuvosto arvioivat liiallisen alijäämän olemassaoloa perustamissopimuksen 104 artiklan 3–6 kohdan mukaisesti ja tekevät asiasta päätöksen, ne voivat, sen jälkeen kun jäsenvaltioiden komissiolle toimittamia lukuja on verrattu kansallisten pankkien EKP:lle toimittamiin raportteihin, pitää talouden vakavasta taantumasta johtuvaa viitearvon ylittymistä perustamissopimuksen 104 artiklan 2 kohdan a alakohdan toisessa luetelmakohdassa tarkoitetulla tavalla poikkeuksellisena, jos viitearvon ylittyminen johtuu talouden negatiivisesta kasvuvauhdista tai tuotannon supistumisesta pitkittyneen ajanjakson aikana kasvun ollessa hyvin hidasta suhteessa potentiaaliseen kasvuun. Tarkistus 6 1 artiklan 1 kohta 2 artiklan 3 kohta (asetus (EY) N:o 1467/97) 3. Komissio ottaa huomioon kaikki merkitykselliset tekijät laatiessaan 104 artiklan 3 kohdan mukaista kertomusta. Kertomuksessa on erityisesti käsiteltävä talouden ja julkisen talouden rahoitusaseman kehitystä keskipitkällä aikavälillä. Komissio ottaa asianmukaisesti huomioon myös tiedot, jotka jäsenvaltio on julkistanut ja toimittanut komissiolle kuukauden kuluessa asetuksen (EY) N:o 3605/93 4 artiklan 2 ja 3 kohdassa säädetyistä tietojen toimittamispäivistä. 3. Komissio ottaa huomioon kaikki merkitykselliset tekijät, jotka on selvästi määritetty sovitussa, huomioon otettavien merkityksellisten tekijöiden luettelossa, laatiessaan 104 artiklan 3 kohdan mukaista kertomusta. Kertomuksessa on erityisesti käsiteltävä talouden ja julkisen talouden rahoitusaseman kehitystä keskipitkällä aikavälillä. Komissio ottaa asianmukaisesti huomioon myös tiedot, jotka jäsenvaltio on julkistanut ja toimittanut komissiolle kuukauden kuluessa asetuksen (EY) N:o 3605/93 4 artiklan 2 ja 3 kohdassa säädetyistä tietojen toimittamispäivistä. Euroopan parlamentille on tiedotettava säännöllisesti liiallisen alijäämän olemassaolosta ja valvontaprosessista. Tarkistus 7 1 artiklan 2 kohdan b alakohta 3 artiklan 4 kohta (asetus (EY) N:o 1467/97) 4. Neuvoston 104 artiklan 7 kohdan mukaisesti antamassa suosituksessa vahvistetaan enintään kuuden kuukauden määräaika, jonka kuluessa kyseisen jäsenvaltion on toteutettava tuloksellisia toimia. Neuvoston suosituksessa vahvistetaan myös määräaika liiallisen alijäämän korjaamiseksi, joka olisi saatettava päätökseen liiallisen alijäämän toteamista seuraavana vuonna, ellei asiaan vaikuttavista erityisistä seikoista muuta johdu. Neuvosto kehottaa suosituksessa jäsenvaltiota parantamaan vuosittain tietyllä vähimmäismäärällä suhdannekorjattua julkisen talouden rahoitusasemaa, josta on jo vähennetty kertaluonteisten ja tilapäisten toimien vaikutukset, jotta liiallisen alijäämän korjaaminen suosituksessa asetetussa määräajassa voidaan varmistaa. 4. Neuvoston 104 artiklan 7 kohdan mukaisesti antamassa suosituksessa vahvistetaan enintään kuuden kuukauden määräaika, jonka kuluessa kyseisen jäsenvaltion on toteutettava tuloksellisia toimia. Neuvoston suosituksessa vahvistetaan myös määräaika liiallisen alijäämän korjaamiseksi, joka olisi saatettava päätökseen liiallisen alijäämän toteamista seuraavana vuonna, ellei asiaan vaikuttavista erityisistä seikoista muuta johdu, jolloin liiallinen alijäämä on korjattava kolmen vuoden kuluessa sen ilmenemisestä. Neuvosto kehottaa suosituksessa jäsenvaltiota parantamaan vuosittain tietyllä vähimmäismäärällä suhdannekorjattua julkisen talouden rahoitusasemaa, josta on jo vähennetty kertaluonteisten ja tilapäisten toimien vaikutukset, jotta liiallisen alijäämän korjaaminen suosituksessa asetetussa määräajassa voidaan varmistaa. [1] Ei vielä julkaistu virallisessa lehdessä. --------------------------------------------------